**2022 ජූලි මස 19 වන දින නිවිතිගල ප්‍රාදේශීය සභා රැස්වීම් ශාලාවේදි පවත්වන ලද සභා රැස්විමේ වාර්තාවයි.**

**2022 ජූලි මස 19 වන දින නිවිතිගල ප්‍රාදේශීය සභා රැස්වීම් ශාලාවේදි පෙ.ව 10.00ට ආරම්භ කර පවත්වන ලද සභා රැස්විමේ වාර්තාවයි.**

 **පහත නම් සදහන් ගරු මන්ත්‍රීතුමන්ලා හා මන්ත්‍රීතුමියන් රැස්වීමට සහභාගී වූහ.**

* **නි**විතිගල ප්‍රාදේශීය සභා ගරු සභාපති කුලතුංග ලියනගේ මහතා
* නිවිතිගල ප්‍රාදේශීය සභා ගරු උප සභාපති විජිත වැරණියගොඩ මහතා
* නිවිතිගල ප්‍රාදේශීය සභා ගරු මන්ත්‍රී බුද්ධික ප්‍රේමරත්න මහතා
* නිවිතිගල ප්‍රාදේශීය සභා ගරු මන්ත්‍රී සොමී ගුණවර්ධන මහතා
* නිවිතිගල ප්‍රාදේශීය සභා ගරු මන්ත්‍රීනි ඉනෝකා ප්‍රියදර්ශනි මහත්මිය
* නිවිතිගල ප්‍රාදේශීය සභා ගරු මන්ත්‍රී චන්දු නිරෝෂන් මහතා
* නිවිතිගල ප්‍රාදේශීය සභා ගරු මන්ත්‍රී ලෝහිත වේරගම මහතා
* නිවිතිගල ප්‍රාදේශීය සභා ගරු මන්ත්‍රී ගාමිණී ඉන්ද්‍රජිත් නොරගල්ල මහතා
* නිවිතිගල ප්‍රාදේශීය සභා ගරු මන්ත්‍රී සුරංග ප්‍රභාත් මහතා
* නිවිතිගල ප්‍රාදේශීය සභා ගරු මන්ත්‍රී නුවන් ප්‍රසාද් මහතා
* නිවිතිගල ප්‍රාදේශීය සභා ගරු මන්ත්‍රී දුමින්ද සම්පත් මහතා
* නිවිතිගල ප්‍රාදේශීය සභා ගරු මන්ත්‍රී ලහිරු රත්නායක මහතා
* නිවිතිගල ප්‍රාදේශීය සභා ගරු මන්ත්‍රිනී ලක්මාලි ඩයස් අබේගුණවර්ධන මහත්මිය
* නිවිතිගල ප්‍රාදේශීය සභා ගරු මන්ත්‍රිනී ගයනා චින්තානි මහත්මිය
* නිවිතිගල ප්‍රාදේශීය සභා ගරු මන්ත්‍රී පියසේන පොල්වත්ත මහතා
* නිවිතිගල ප්‍රාදේශීය සභා ගරු මන්ත්‍රී සුනිල් සේරසිංහ මහතා
* නිවිතිගල ප්‍රාදේශීය සභා ගරු මන්ත්‍රී සුසාන්ත රූපසිංහ මහතා
* නිවිතිගල ප්‍රාදේශීය සභා ගරු මන්ත්‍රී සුරේෂ් කාන්ත් මහතා
* නිවිතිගල ප්‍රාදේශීය සභා ගරු මන්ත්‍රිනී නීතා එක්නැලිගොඩ මහත්මිය
* නිවිතිගල ප්‍රාදේශීය සභා ගරු මන්ත්‍රිනී නිශාන්ති ප්‍රියදර්ශනි මහත්මිය
* නිවිතිගල ප්‍රාදේශීය සභා ගරු මන්ත්‍රිනී චම්පිකා මධුමති මහත්මිය
* නිවිතිගල ප්‍රාදේශීය සභා ගරු මන්ත්‍රී ශාන්ත සේනා රත්නායක මහතා
* නිවිතිගල ප්‍රාදේශීය සභා ගරු මන්ත්‍රී චමින්ද කුමාර ප්‍රනාන්දු
* නිවිතිගල ප්‍රාදේශීය සභා ගරු මන්ත්‍රී ආර් ඒ වසන්ත මහතා

 සහභාගී වූ නිලධාරින්,

එම්.කේ.පුෂ්පකුමාරි මිය-ලේකම්

පී.ආර් නයගරා නේදියන් රෝෂා මිය-කළමනාකරණ සේවා නිලධාරී

ගරු මන්ත්‍රීවරුන්ගේ හා මන්ත්‍රීතුමියන්ගේ පැමිණීම සනාථ කිරීම

* සියළුම මන්ත්‍රීවරුන් සභාවට පැමිණෙන ලදි.

2022.06.15 වන දින සභා වාර්තාව සභා සම්මත කිරිම.

2022.06.15 වන දිනැති සභා වාර්තාව අඩුපාඩු කිසිවක් වේනම් පෙන්වා දෙන ලෙසත් නොඑසේනම් ලියා ඇති සැටියෙන් සම්මත කිරීම සුදුසු බවත් ගරු සභාපති කුලතුංග ලියනගේ මහතා සභාවට යෝජනා කළ අතර ගරු මන්ත්‍රී චන්දු නිරෝෂන් මහතා විසින් ස්ථිර කරන ලදි.

ඒ අනුව 2022.06.15 දිනැති සභා වාර්තාවේ සංශෝධන කිසිවක් නොතිබූ බැවින් ඉදිරිපත් කරන ලද සභා වාර්තාව යෝජනා ස්ථීරත්වයෙන් සභා සම්මත විය.

1. සභාපතිවරයා විසින් කරනු ලබන නිවේදන-
2. යථා පරිදි කල් දි ඇති ප්‍රශ්ණ - නැත
3. ප්‍රාදේශීය සභාව වෙත එවන ලද සංදේශ, පෙත්සම්
4. යථා පරිදි කල්දි ඇති යෝජනා
	1. ගරු සභාපති කුලතුංග ලියනගේ මහතාගේ යෝජනා
5. නිවිතිගල ප්‍රාදේශීය සභාවේ 2023 වර්ෂය සඳහා අය වැය සකස් කිරීමට අදාළව සකස් කරන ලද අයවැය කාල සටහන අනුව ක්‍රියාත්මක කිරීම සඳහා සභාවේ අනුමැතිය ලබා ගැනීම සුදුසු බව ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී 2023 වර්ෂය සඳහා අයවැය සකස් කිරීමේ කාලසටහන ක්‍රියාත්මක කිරීම සුදුසු බව ගරු මන්ත්‍රීවරුන්ගේ හා මන්ත්‍රීවරියන්ගේ ඒකමතිකත්වයෙන් සභා සම්මත විය.

1. නිවිතිගල ප්‍රාදේශිය සභාවේ 2021 දෙසැම්බර් 31 දිනෙන් අවසන් වර්ෂය සඳහා වූ මූල්‍ය ප්‍රකාශන පිළිබඳව 2018 අංක 19 දරණ ජාතික විගණන පනතේ 11 (I) උප වගන්තිය ප්‍රාකාර විගණකාධිපති වාර්තාවේ නිවිතිගල ප්‍රාදේශිය සභාව සඳහා තත්වාගණනය කළ මතයක් ඉදිරිපත් වී ඇත.ඒ සම්බන්ධයෙන් ගරු සභාවේ දැනගැනීම පිණිස ඉදිරිපත් කිරීම සුදුසු බව ගරු සභාපති කුලතුංග ලියනගේ මහතා විසින් යෝජනා කළ අතර එම යෝජනාව ගරු මන්ත්‍රී බුද්ධික ප්‍රේමරත්න මහතා විසින් ස්ථීර කරන ලදි.

ගරු සභාපතිතුමා විසින් ඉදිරිපත් කළ වාර්තාව ගරු සභාවේ සාකච්ඡාවට බඳුන් වූ අතර ගරු මන්ත්‍රී පියසේන පොල්වත්ත මහතාද අදහස් දක්වන ලදි.සිදුවී ඇති අඩුපාඩු ඉදිරියේදී නිවැරදි කර ගැනීමටත් එතුළින් දැනට නිවිතිගල සභාව වෙත ලැබී ඇති “තත්වා ගණනය කළ මතය” වෙනුවට “තත්වා ගණනය නොකළ ” මතයක් ලබා ගැනීමට සියළුදෙනා එක් වී කටයුතු කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. රටේ පවතින වත්මන් අර්බුදය නිසා දින ගණනක් පෝලිම් වල සිටිමින් ඉන්ධන ලබා ගැනීමට සිදුව ඇති බවත් එයින් වුවද ප්‍රමාණවත් මස් සපයා ගැනීමට නොහැකි වීමෙන් දින ගණනක් කඩය විවෘත කිරීමට නොහැකි වූ බවත් එම තත්වය මත ආදායම අහිමි වීම නිසා කඩ කුලී ගෙවීම ඉතා අසීරු තත්වයක පත්ව ඇති බවත් එනිසා කඩය විවෘත කර ඇති දිනයන් වල පමණක් කඩ කුලී අයකරන ලෙස නිවිතිගල සතිපොළ එළහරක් මස් කඩයේ බදුකරු වන බසීර් මොහොමඩ් රිස්මි විසින් ප්‍රාදේශිය සභාව වෙත ඉල්ලීමක් කර ඇත.ඒ පිළිබඳව ගරු සභාවේ කරුණු විමසීම සඳහා වන යෝජනාව ගරු සභාපතිතුමා විසින් ඉදිරිපත් කළ අතර එම යෝජනාව ගරු මන්ත්‍රී චන්දු නිරෝෂන් මහතා විසින් ස්ථිර කරන ලදි.

ඒ අනුව ගරු සභාවේ කරුණු විමසීමේදී පවතින ඉන්ධන අර්බුදය නිසා ඔවුන්ගේ වෙළඳාම් කටයුතු අඩාල වී ඇති බැවින් විවෘතව ඇති දිනයන් වල ආදායම් පරීක්ෂගේ වාර්තාව අනුව කඩ කුලී අයකිරීමට කටයුතු කිරීමට ක්‍රමවේදයක් සකස් කොට ඒ අනුව කඩකුලී අයකිරීම සඳහා ගරු ආණ්ඩුකාරතුමාගේ අනුමැතිය ලබාගැනීමට ඉදිරිපත් කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. 1946 අංක 57 දරණ සුසාන භූමි ආඥාපනතට අනුව නිවිතිගල ප්‍රාදේශිය සභා බල ප්‍රදේශයේ පහත උපලේඛන වල සඳහන් සුසාන භූමි ප්‍රකාශයට පත්කිරීම සුදුසු බවට වන යෝජනාව ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී පියසේන පොල්වත්ත මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී නිවිතිගල ප්‍රාදේශීය සභා බල ප්‍රදේශයට අදාළව සුසාන භූමි හා භූමිදාන ආඥාපනතේ 03 වන වගන්තිය යටතේ පහත උප ලේඛනයන් වල විස්තර කර ඇති ඉඩම් මළවුන් වැලලීම හෝ ආදාහනය කිරීම පිණිස වෙන් කරන ලද පොදු සුසාන භූමියක් වශයෙන් භවිතා කිරීමට නියම කිරීම සඳහා ගරු ආණ්ඩුකාරතුමා වෙත යොමුකිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

**උපලේඛන 01-ඉහළ එරබද්ද සුසාන භූමිය**

* සබරගමුව පළාතේ රත්නපුර පරිපාලන දිස්ත්‍රික්කයේ නිවිතිගල ප්‍රාදේශීය ලේකම් කොට්ඨාශයේ නවදුන් කෝරලයේ මැද පත්තුවේ එරබද්ද ග්‍රාම නිලධාරි වසමේ ඉහළ එරබද්ද ගමේ පිහිටි පොරෝණුව රාජ්‍ය වතුයාය නමැති ඉඩම මැන බලයලත් මිනින්දෝරු එම්.සමරසේකර මහතා විසින් සම්පාදිත අංක 1839 හා 1991.01.12 දිනැති පිඹුරේ අංක 01 දරණ බිම් කැබැල්ල වශයෙන් පෙන්නුම් කොට ඇත්තාවු ප්‍රමාණයෙන් රෑඩ් 02 ක විශාලත්වයෙන් ඇත්තා වු ද පහත දැක්වෙන පරිදි මායිම් වු ද ඉඩම හා ඊට අයත් ගොඩනැඟිලි ගහකොළ ආදි සියලුම දේ.

**උප ලේඛන විස්තරය**

* ප්‍රාදේශීය ලේකම් කොට්ඨාශය - නිවිතිගල.
* කෝරළය - නවදුන් කෝරලය
* පත්තුව - මැද පත්තුව
* ග්‍රාම නිලධාරි වසම - නිවිතිගල
* ඉඩම - පෝරෝණුව රාජ්‍ය වතුයාය
* මිනින්දෝරුවරයාඟේ නම - එම්.සමරසේකර මහතා
* පිඹුරේ අංකය හා දිනය - 1839 / 1991.01.12
* බිම් කැබැල්ලේ අංකය - අංක 01 කොටස
* විශාලත්වය - රෑඩ් 02 ක
* මායිම් - උතුරට -එම ඉඩමේම කොටසක්,
* නැගෙනහිරට - එම ඉඩමේම කොටසක් ද,
* දකුණට - දකුණු පාර
* බටහිරට - මළ දොළ

**උපලේඛන 02- තුත්තිරිපිටිය පොදු සුසාන භුමිය**

* සබරගමුව පළාතේ රත්නපුර පරිපාලන දිස්ත්‍රික්කයේ නිවිතිගල ප්‍රාදේශීය ලේකම් කොට්ඨාශයේ නවදුන් කෝරලයේ මැද පත්තුවේ නිවිතිගල ග්‍රාම නිලධාරි වසමේ තුත්තිරිපිටිය ගමේ පිහිටි අ.ග.සි.36 ලොට් 1 කොටසක් වන පිංකන්ද වතුයායේ මහවල වතුයායේ මහවල කොටස නමැති ඉඩම මැන බලයලත් මිනින්දෝරු එස්.රාමක්‍රිෂ්ණන් මහතා විසින් සම්පාදිත අංක 244 හා 1999.07.03 දිනැති පිඹුරේ අංක 08 දරන බිම් කැබැල්ල වශයෙන් පෙන්නුම් කොට ඇත්තාවු ප්‍රමාණයෙන් අක්ර 01 ක විශාලත්වයෙන් ඇත්තා වු ද පහත දැක්වෙන පරිදි මායිම් වු ද ඉඩම හා ඊට අයත් ගොඩනැඟිලි ගහකොළ ආදි සියලුම දේ.

**උප ලේඛන විස්තරය**

* ප්‍රාදේශීය ලේකම් කොට්ඨාශය - නිවිතිගල.
* කෝරළය - නවදුන් කෝරලය
* පත්තුව - මැද පත්තුව
* ග්‍රාම නිලධාරි වසම - නිවිතිගල
* ඉඩම - පිංකන්ද වතුයායේ මහවල වතුයායේ මහවල කොටස
* මිනින්දෝරුවරයාඟේ නම - එස්. රාමක්‍රිෂ්ණන් මහතා
* පිඹුරේ අංකය හා දිනය - 244 / 1999.07.03
* බිම් කැබැල්ලේ අංකය - අංක 08
* විශාලත්වය - අක්කර 01
* මායිම් - උතුරට එම ඉඩමේ කොටසක්
* නැගෙනහිරට කම්බි වැට - එම ඉඩමෙහි ඉතිරි කොටස,
* දකුණට ප්‍රගමණ රේථනයේ බී දරණ එම ඉඩමේ ඉතිරි කොටස,
* බටහිරට අගල - එම ඉඩමේ ඉතිරි කොටස,

**උපලේඛන 03- දෑල සුසාන භුමිය**

* සබරගමුව පළාතේ රත්නපුර පරිපාලන දිස්ත්‍රික්කයේ නිවිතිගල ප්‍රාදේශීය ලේකම් කොට්ඨාශයේ නවදුන් කෝරලයේ මැද පත්තුවේ දෑල ග්‍රාම නිලධාරි වසමේ දෑල ගමේ පිහිටි තලගලඕවිට හෙවත් බටදෝරේඕවිට නමැති ඉඩම මැන බලයලත් මිනින්දෝරු කො.ආ.කපිල ල එදිරිසිංහ මහතා විසින් සම්පාදිත අංක 1242 හා 2005.04.03 දිනැති පිඹුරේ අංක 02 සහ 07 දරන බිම් කැබැලි වශයෙන් පෙන්නුම් කොට ඇත්තාවු ප්‍රමාණයෙන් රෑඩ් 02 පර්චස් 43.04 ක විශාලත්වයෙන් ඇත්තා වු ද පහත දැක්වෙන පරිදි මායිම් වු ද ඉඩම හා ඊට අයත් ගොඩනැඟිලි ගහකොළ ආදි සියලුම දේ.

* **උප ලේඛන විස්තරය**
* ප්‍රාදේශීය ලේකම් කොට්ඨාශය - නිවිතිගල.
* කෝරළය - නවදුන් කෝරලය
* පත්තුව - මැද පත්තුව
* ග්‍රාම නිලධාරි වසම - දෑල
* ඉඩම - තලගලඕවිට හෙවත් බටදෝරේඕවිට
* මිනින්දෝරුවරයාඟේ නම - කො.ආ.කපිල ල එදිරිසිංහ මහතා
* පිඹුරේ අංකය හා දිනය - 1242 / 2005.04.03
* බිම් කැබැල්ලේ අංකය - අංක 02 සහ 07 කොටස්
* විශාලත්වය - රෑඩ් 03 පර්චස් 3.04 ක
* මායිම් - 02 කොටස - උතුරට ලොට් අංක 01 කොටසක් අ.ග.සි.23 කැබලි අංක 15 කොටසක්,

නැගෙනහිරට ලොට් අංක 07 හි කොටසක්,

දකුණට ලොට් අංක 03 හි කොටසක්,

බටහිරට වේ ගඟ ,07 කොටස - උතුරට අ.ග.සි.23 කැබලි අංක 15 කොටසක්,

නැගෙනහිරට අත්හැර දමන ලද දුම්රිය මාර්ගය ,

දකුණට ලොට් අංක 08 හි කොටසක්,

බටහිරට ලොට් අංක 2 (සුසාන භූමියේ කොටසක්)

**උපලේඛන 04- ගැටනිගෙවත්ත සුසාන භුමිය**

සබරගමුව පළාතේ රත්නපුර පරිපාලන දිස්ත්‍රික්කයේ නිවිතිගල ප්‍රාදේශීය ලේකම් කොට්ඨාශයේ නවදුන් කෝරලයේ මැද පත්තුවේ ගැටනිගෙවත්ත ග්‍රාම නිලධාරි වසමේ නිවිතිගල ගමේ පිහිටි ගැටනිගෙවත්ත නමැති ඉඩම මැන බලයලත් මිනින්දෝරු නන්දසේන කළුපහන මහතා විසින් සම්පාදිත අංක 4847 හා 2015.11.25 දිනැති පිඹුරේ අංක 02 දරන බිම් කැබැල්ල වශයෙන් පෙන්නුම් කොට ඇත්තාවු ප්‍රමාණයෙන් රෑඩ් 01 පර්චස් 22.15 ක විශාලත්වයෙන් ඇත්තා වු ද පහත දැක්වෙන පරිදි මායිම් වු ද ඉඩම හා ඊට අයත් ගොඩනැඟිලි ගහකොළ ආදි සියලුම දේ.

**උප ලේඛන විස්තරය**

ප්‍රාදේශීය ලේකම් කොට්ඨාශය - නිවිතිගල.

කෝරළය - නවදුන් කෝරලය

පත්තුව - මැද පත්තුව

ග්‍රාම නිලධාරි වසම - ගැටනිගෙවත්ත

ඉඩම - ගැටනිගෙවත්ත

මිනින්දෝරුවරයාඟේ නම - නන්දසේන කළුපහන මහතා

පිඹුරේ අංකය හා දිනය - 4847 / 2015.11.25

බිම් කැබැල්ලේ අංකය - අංක 02

විශාලත්වය - රෑඩ් 01 පර්චස් 22.15

මායිම් - උතුරට අ.ග.සි. 36 ලොට් අංක 01

නැගෙනහිරට අ.ග.සි. 36 (ප්‍රාදේශීය සභා මාර්ගය) ,

දකුණට අ.ග.සි. 36 (ප්‍රාදේශීය සභා මාර්ගය) ,

බටහිරට අ.ග.සි. 36 ලොට් අංක 01 ,

 **උපලේඛන 05- දොළොස්වල සිදුරුපිටිය සුසාන භුමිය**

සබරගමුව පළාතේ රත්නපුර පරිපාලන දිස්ත්‍රික්කයේ නිවිතිගල ප්‍රාදේශීය ලේකම් කොට්ඨාශයේ නවදුන් කෝරලයේ මැද පත්තුවේ දොලොස්වල ග්‍රාම නිලධාරි වසමේ දොලොස්වල ගමේ පිහිටි සිදුරුපිටියවත්ත කඩේවත්ත, තෝරාඕවිට උඩවත්ත නමැති ඉඩම මැන බලයලත් මිනින්දෝරු එච්.එල්.ඩයස් මහතා විසින් සම්පාදිත අංක 97 හා 2021.05.11 දිනැති පිඹුරේ අංක 02 දරන බිම් කැබැලි වශයෙන් පෙන්නුම් කොට ඇත්තාවු ප්‍රමාණයෙන් රෑඩ් 01 පර්චස් 32.19 ක විශාලත්වයෙන් ඇත්තා වු ද පහත දැක්වෙන පරිදි මායිම් වු ද ඉඩම හා ඊට අයත් ගොඩනැඟිලි ගහකොළ ආදි සියලුම දේ.

**උප ලේඛන විස්තරය**

* ප්‍රාදේශීය ලේකම් කොට්ඨාශය - නිවිතිගල.
* කෝරළය - නවදුන් කෝරලය
* පත්තුව - මැද පත්තුව
* ග්‍රාම නිලධාරි වසම - දොලොස්වල
* ඉඩම - සිදුරුපිටියවත්ත කඩේවත්ත, තෝරාඕවිට උඩවත්ත
* මිනින්දෝරුවරයාඟේ නම - එච්.එල්.ඩයස් මහතා
* පිඹුරේ අංකය හා දිනය - 97 / 2021.05.01
* බිම් කැබැල්ලේ අංකය - අංක 01 සහ 02
* විශාලත්වය - රෑඩ් 01 පර්චස් 32.19
* මායිම් - උතුරට ලොට් 01 මහා මාර්ගය

නැගෙනහිරට ලොට් 66 සහ අ.ග.පි. 117 හි කැබලි අංක 77 හි ඉතිරි කොටස,

දකුණට අ.ග.පි 117 හි ලොට් 77 හි ඉතිරි කොටස ,

බටහිරට අ.ග.පි 117 හි ලොට් 77 හි ඉතිරි කොටස ,

**උපලේඛන 06- නිවිතිගල සුසාන භුමිය**

* සබරගමුව පළාතේ රත්නපුර පරිපාලන දිස්ත්‍රික්කයේ නිවිතිගල ප්‍රාදේශීය ලේකම් කොට්ඨාශයේ නවදුන් කෝරලයේ මැද පත්තුවේ නිවිතිගල ග්‍රාම නිලධාරි වසමේ නිවිතිගල ගමේ පිහිටි නිවිතිගල රබර් වත්ත නමැති ඉඩම මැන බලයලත් මිනින්දෝරු ජී.එම්.ගුණදාස මහතා විසින් සම්පාදිත අංක 703 හා 1994.12.26 දිනැති පිඹුරේ අංක 01 දරන බිම් කැබැල්ල වශයෙන් පෙන්නුම් කොට ඇත්තාවු ප්‍රමාණයෙන් රෑඩ් 03 පර්චස් 32.0 ක විශාලත්වයෙන් ඇත්තා වු ද පහත දැක්වෙන පරිදි මායිම් වු ද ඉඩම හා ඊට අයත් ගොඩනැඟිලි ගහකොළ ආදි සියලුම දේ.
* **උප ලේඛන විස්තරය**
* ප්‍රාදේශීය ලේකම් කොට්ඨාශය - නිවිතිගල.
* කෝරළය - නවදුන් කෝරලය
* පත්තුව - මැද පත්තුව
* ග්‍රාම නිලධාරි වසම - නිවිතිගල
* ඉඩම - නිවිතිගල රබර් වත්ත
* මිනින්දෝරුවරයාඟේ නම - ජී.එම්.ගුණදාස මහතා
* පිඹුරේ අංකය හා දිනය - 703 / 1994.12.26
* බිම් කැබැල්ලේ අංකය - අංක 01 කොටස
* විශාලත්වය - රෑඩ් 03 පර්චස් 32.0 ක
* මායිම් - උතුරට එම ඉඩම අ.ග.සි 36,

නැගෙනහිරට එම ඉඩම අ.ග.සි 36 (ප්‍රධාන පාර),

දකුණට එම ඉඩම අ.ග.සි. 36 (අලුගල දොල) ,

බටහිරට එම ඉඩම අ.ග.සි. සහ මළ දොළ,

**උපලේඛන 07- පිංකන්ද 01 සුසාන භුමිය**

 සබරගමුව පළාතේ රත්නපුර පරිපාලන දිස්ත්‍රික්කයේ නිවිතිගල ප්‍රාදේශීය ලේකම් කොට්ඨාශයේ නවදුන් කෝරලයේ මැද පත්තුවේ පිංකන්ද ග්‍රාම නිලධාරි වසමේ නිවිතිගල ගමේ පිහිටි පිංකන්දවත්ත නමැති ඉඩම මැන බලයලත් මිනින්දෝරු එම්.සමරසේකර මහතා විසින් සම්පාදිත අංක 5763 හා 1999.07.30 දිනැති පිඹුරේ අංක 01 දරන බිම් කැබැල්ල වශයෙන් පෙන්නුම් කොට ඇත්තාවු ප්‍රමාණයෙන් පර්චස් 20 ක විශාලත්වයෙන් ඇත්තා වු ද පහත දැක්වෙන පරිදි මායිම් වු ද ඉඩම හා ඊට අයත් ගොඩනැඟිලි ගහකොළ ආදි සියලුම දේ.

* **උප ලේඛන විස්තරය**
* ප්‍රාදේශීය ලේකම් කොට්ඨාශය - නිවිතිගල.
* කෝරළය - නවදුන් කෝරලය
* පත්තුව - මැද පත්තුව
* ග්‍රාම නිලධාරි වසම - පිංකන්ද
* ඉඩම - පිංකන්ද වත්ත
* මිනින්දෝරුවරයාඟේ නම - එම්.සමරසේකර මහතා
* පිඹුරේ අංකය හා දිනය - 5763 / 1999.07.30
* බිම් කැබැල්ලේ අංකය - අංක 01
* විශාලත්වය - පර්චස් 20
* මායිම් - උතුරට එම ඉඩමේම කොටසක්,

නැගෙනහිරට එම ඉඩමේම කොටසක්,

දකුණට එම ඉඩමේම කොටසක් සහ අත්පත්කරගත් ,

බටහිරට එම ඉඩමේම කොටසක්,

**උපලේඛන 08- පාතකඩ සුසාන භුමිය**

* සබරගමුව පළාතේ රත්නපුර පරිපාලන දිස්ත්‍රික්කයේ නිවිතිගල ප්‍රාදේශීය ලේකම් කොට්ඨාශයේ නවදුන් කෝරලයේ මැද පත්තුවේ පාතකඩ ග්‍රාම නිලධාරි වසමේ නිවිතිගල ගමේ පිහිටි මී මැස්සාගොඩවත්ත නමැති ඉඩම මැන බලයලත් මිනින්දෝරු එම්.සමරසේකර මහතා විසින් සම්පාදිත අංක 5746 හා 1999.02.14 දිනැති පිඹුරේ අංක 01 දරන බිම් කැබැල්ල වශයෙන් පෙන්නුම් කොට ඇත්තාවු ප්‍රමාණයෙන් රෑඩ් 02 පර්චස් 20 ක විශාලත්වයෙන් ඇත්තා වු ද පහත දැක්වෙන පරිදි මායිම් වු ද ඉඩම හා ඊට අයත් ගොඩනැඟිලි ගහකොළ ආදි සියලුම දේ.

 **උප ලේඛන විස්තරය**

* ප්‍රාදේශීය ලේකම් කොට්ඨාශය - නිවිතිගල.
* කෝරළය - නවදුන් කෝරලය
* පත්තුව - මැද පත්තුව
* ග්‍රාම නිලධාරි වසම - පාතකඩ
* ඉඩම - මීමැස්සාගොඩවත්ත
* මිනින්දෝරුවරයාඟේ නම - එම්.සමරසේකර මහතා
* පිඹුරේ අංකය හා දිනය - 5746 / 1999.02.14
* බිම් කැබැල්ලේ අංකය - අංක 01
* විශාලත්වය - රෑඩ් 02 පර්චස් 20
* මායිම් - උතුරට මෙම ඉඩමේම කොටසක් සහ මාර්ගය

නැගෙනහිරට මාර්ගය,

දකුණට ක්‍රිඩා පිටිය,

බටහිරට හංගමුව ගඟ,

**උපලේඛන 09- වැලිඅරඔ සුසාන භුමිය**

* සබරගමුව පළාතේ රත්නපුර පරිපාලන දිස්ත්‍රික්කයේ නිවිතිගල ප්‍රාදේශීය ලේකම් කොට්ඨාශයේ නවදුන් කෝරලයේ මැද පත්තුවේ පෑබෝටුව ග්‍රාම නිලධාරි වසමේ දෙල්වල ගමේ පිහිටි වැලිඅරඹවත්ත නමැති ඉඩම මැන බලයලත් මිනින්දෝරු නන්දසේන කළුපහනන මහතා විසින් සම්පාදිත අංක 4836 හා 2015.11.10 දිනැති පිඹුරේ අංක 09,10 දරන බිම් කැබැලි වශයෙන් පෙන්නුම් කොට ඇත්තාවු ප්‍රමාණයෙන් රෑඩ් 03 යි පර්චස් 5.26 ක විශාලත්වයෙන් ඇත්තා වු ද පහත දැක්වෙන පරිදි මායිම් වු ද ඉඩම හා ඊට අයත් ගොඩනැඟිලි ගහකොළ ආදි සියලුම දේ.

* **උප ලේඛන විස්තරය**
* ප්‍රාදේශීය ලේකම් කොට්ඨාශය - නිවිතිගල.
* කෝරළය - නවදුන් කෝරලය
* පත්තුව - මැද පත්තුව
* ග්‍රාම නිලධාරි වසම - පෑබෝටුව
* ඉඩම - වැලිඅරඹ වත්ත
* මිනින්දෝරුවරයාඟේ නම - නන්දසේන කළුපහන මහතා
* පිඹුරේ අංකය හා දිනය - 4836 / 2015.11.10
* බිම් කැබැල්ලේ අංකය - අංක 09,10
* විශාලත්වය - රෑඩ් 03 පර්චස් 5.26
* මායිම් - ලොට් 09 - උතුරට අ.ග.සි 159 සහ ලොට් 215 හි කොටස,

නැගෙනහිරට අ.ග.සි 159 සහ ලොට් 215 හි කොටස, ,

දකුණට ක්‍රිඩා පිටිය සහ මහා මාර්ගය ,

බටහිරට පිඹුරු අංක 5345 හි ලොට් අංක 08 හි කොටසක්,

 **උපලේඛන 10- සිදුරුපිටිය සුසාන භුමිය**

සබරගමුව පළාතේ රත්නපුර පරිපාලන දිස්ත්‍රික්කයේ නිවිතිගල ප්‍රාදේශීය ලේකම් කොට්ඨාශයේ නවදුන් කෝරලයේ මැද පත්තුවේ සිදුරුපිටිය ග්‍රාම නිලධාරි වසමේ සිදුරුපිටිය ගමේ පිහිටි දික්හේන නමැති ඉඩම මැන බලයලත් මිනින්දෝරු නන්දසේන කළුපහනන මහතා විසින් සම්පාදිත අංක 6235 හා 2020.07.28 දිනැති පිඹුරේ අංක 01 දරන බිම් කැබැලි වශයෙන් පෙන්නුම් කොට ඇත්තාවු ප්‍රමාණයෙන් රෑඩ් 01 ක විශාලත්වයෙන් ඇත්තා වු ද පහත දැක්වෙන පරිදි මායිම් වු ද ඉඩම හා ඊට අයත් ගොඩනැඟිලි ගහකොළ ආදි සියලුම දේ.

**උප ලේඛන විස්තරය**

ප්‍රාදේශීය ලේකම් කොට්ඨාශය - නිවිතිගල.

කෝරළය - නවදුන් කෝරලය

පත්තුව - මැද පත්තුව

ග්‍රාම නිලධාරි වසම - සිදුරුපිටිය

ඉඩම - දික්හේන

මිනින්දෝරුවරයාඟේ නම - නන්දසේන කළුපහන මහතා

පිඹුරේ අංකය හා දිනය - 6235 / 2020.07.28

බිම් කැබැල්ලේ අංකය - අංක 01

විශාලත්වය - රෑඩ් 01

 මායිම් - උතුරට එච්.කේ.සී.ජයතිලක හිමිකම් කියන දික්හේනවත්ත ඉඩම

නැගෙනහිරට දික්හේනවත්ත ඉඩමෙහිම ඉතිරි කොටස,

දකුණට දික්හේනවත්ත ඉඩමේම ඉතිරි කොටස ,

බටහිරට මාර්ගය ,

1. නිවිතිගල ප්‍රාදේශිය සභාවට අයත් ප්‍රධාන බස්නැවතුම්පොළේ ඇති කඩ කාමර වෙනුවෙන් කඩ කුලී 2022 අප්‍රේල් මාසය තෙක් නොකඩවා ගෙවා ඇති බවත් වර්තමානයේ රටේ උද්ගත වී ඇති තත්වය නිසා කඩ කුලී ගෙවීම අපහසු වී ඇති බවත් එනිසා ගෙවීය යුතු කඩ කුලී සඳහා වන දඩය පමණක්වත් ඉවත් කර දෙන ලෙස වත්තහේන,නිවිතිගල ලිපිනයෙහි පදිංචි යු.ඩබ් අරනෝලිස් සහ වත්තහේන,නිවිතිගල ලිපිනයෙහි පදිංචි පී.එම් ප්‍රේමරත්න යන අය විසින් නිවිතිගල ප්‍රාදේශිය සභාව වෙත ඉල්ලීමක් ඉදිරිපත් කොට ඇත.එම කඩ සඳහා ප්‍රමාද ගාස්තු අයනොකිරීමට අදාල යෝජනාව ගරු සභාපති කුලතුංග ලියනගේ මහතා විසින් ගරු සභාව වෙත ඉදිරිපත් කළ අතර එම යෝජනාව ගරු මන්ත්‍රී බුද්ධික ප්‍රේමර්ත්න මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී ප්‍රමාද කඩකුලී සඳහා දඩ නිදහස් කිරීමට අනුමැතිය ලබා ගැනීම සඳහා ගරු ආණ්ඩුකාරතුමා වෙත ලිඛීත ඉල්ලීමක් කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. නිවිතිගල ප්‍රාදේශීය සභාවේ සේවා ගිවිසුම් මත යොදවා ගෙන ඇති පහත නම් සඳහන් සේවකයින්ගේ සේවා කාලය දීර්ඝ කර ගැනීම සඳහා ගරු සභාවේ අනුමැතිය ලබා ගැනීමට වන යෝජනාව ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී බුද්ධික ප්‍රේමරත්න මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී පහත නම් සඳහන් සේවකයින්ගේ ගිවිසුම් ගත කාලසීමාව පහත පරිදි දීර්ඝ කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

|  |  |  |
| --- | --- | --- |
| නම | තනතුර | කාලය |
| ආරම්භක දිනය | අවසාන දිනය |
| එන් ගජක සංජීව | සෞඛ්‍ය කම්කරු | 2022.06.01 | 2023.05.31 |
| එස්.වී ලෙච්චමන් | රියදුරු | 2022.07.28 | 2023.07.27 |

1. 2022/07/18 වන දින පවත්වන ලද මුදල් ප්‍රතිපත්ති කාරක සභාවේ වාර්තාවේ ඇතුළත් ප්‍රසම්පාදන මණ්ඩල තීරණ සඳහා ගරු සභාවේ අනුමැතිය ලබා ගැනීමට ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී බුද්ධික ප්‍රේමරත්න මහතා විසින් අතර එම විසින් ස්ථීර කරන ලදි.ඒ අනුව පහත සඳහන් ටෙන්ඩර් මණ්ඩල තීරණ ක්‍රියාත්මක කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

**01.මිල ගණන් ඉදිරිපත් කිරීම**

I) **කාට්රිජ් සඳහා මිල ගණන්.**

නිවිතිගල ප්‍රාදේශීය සභාවේ ප්‍රධාන කාරයාලයේ බහුකාරය මුද්‍රන යන්ත්‍රය (515X – Canon – 324 i) සඳහා කාට්රිජ් 2ක් මිලදී ගැනීම වෙනුවෙන් මිල ගණන් 07ක් කැඳවන ලදුව එම මිල අතරින් මිල ගණන් 2ක් ලැබී තිබුණි. ඒ පිළිබඳ විස්තර පහත දැක්වේ.

|  |  |  |
| --- | --- | --- |
| විස්තරය | Imago Computers, 255 1/1, Bandaranayaka mawatha, Moragahayata, Rathnapura. | HK Computer solutions (pvt) Ltd, No.498, Colombo Road, Weralupa Junction, rathnapura. |
| 515X – Canon – 324 i බහුකාරය මුද්‍රන යන්ත්‍රය සඳහා කාට්රිජ් 2ක් සඳහා මිල | එකක මිල රු. 12,850/=කාට්රිජ් 2ක් සඳහා මිල රු. 25,700/= | Not Available |

ඉහත මිල ගණන් පරීක්ෂා කිරීමෙන් පසු කමිටුවේ තීරණය වූයේ ආයතන මගින් මිල ගණන් ඉදිරිපත් කිරිම අවම මට්ටමක පැවතීමත් මේ දිනවල ද්‍රව්‍ය හිඟයක් පැවතීමත් ම‍ෙන්ම කාරයාලීය කටයුතු සිදු කිරීමේදී මුද්‍රණ කටයුතු සිදුකිරීම අනිවාරය වන බවත් සලකා ඉමාගෝ කම්පියුටරස්, 255 1/1, බණ්ඩාරනායක මාවත, මොරගහයට, රත්නපුර වෙතින් එකක මිල රු. 12,850/= බැගින් වන කාට්රිජ් 2ක් රු. 25,700/=ක මුදලක මිලදී ගැනිම සුදුසු බවයි.

**II) RC 1400 ට්‍රැක්ටර් රථයේ බැටරි සඳහා මිල ගණන්**

නිවිතිගල ප්‍රාදේශීය සභාවේ RC 1400 ට්‍රැක්ටර් රථය සඳහා 90AMP බැටරියක් මිලදී ගැනීම වෙනුවෙන් මිල ගණන් 04ක් කැඳවන ලදුව එ් අතරින් මිල ගණන් 03ක් ලැබී තිබුණි. ඒ පිළිබඳ විස්තර පහත දැක්වේ.

|  |  |  |  |
| --- | --- | --- | --- |
| විස්තරය | අනුර ටයර් (පුද්) සමාගම, 27, කලවාන පාර, නිවිතිගල. | සෙමායා ටයර්, කරවිට, උඩකරවිට. | සමාධි ටයර් සෙන්ටර්, වටාපත පාර, නිවිතිගල. |
| 90AMP බැටරියක් සඳහා මිල | රු. 66.800/=එම්ට්‍රැක් බැටරි | රු. 68,000/=එම්ට්‍රැක් බැටරි | රු. 67,500/=එම්ට්‍රැක් බැටරි |
| වගකීම | වසර 2ක් බැටරිය මිලදී ගත් වටිනාකම ගෙවනු ලැබේ. ඉතිරි වසර සඳහා වටිනාකමෙන් 40% ගෙවනු ලැබේ. | - | - |

ඉහත මිල ගණන් පරීක්ෂා කිරීමෙන් පසු කමිටුවේ තීරණය වූයේ අවම මිල ගණන් සහ වගකීම් කාලය සලකා අනුර ටයර් (පුද්) සමාගම, 27. කලවාන පාර, නිවිතිගල වෙතින් මෙම මිලදී ගැනිම සිදු කිරීම සුදුසු බවයි.

**III) බැනර් සඳහා මිල ගණන්**

ජනතාව දැනුවත් කිරීම වෙනුවෙන් නිවිතිගල, කරවිට, සහ දෑල යන නගරවල ප්‍රදරශනය කිරීම සඳහා ඉදිකිරීම් සඳහා අනුමැතිය ලබාගත යුතු ආකාරය පිළිබඳව දැක්වෙන අඩි 6x8 ප්‍රමාණයේ බැනර් 3ක් මුද්‍රනය කරවා ගැනීම සඳහා මිල ගණන් 3ක් කැඳවන ලදුව එම මිල ගණන් 3ම ලැබී

තිබුණි. ඒ පිළිබඳ විස්තර පහත දැක්වේ.

|  |  |  |  |
| --- | --- | --- | --- |
| විස්තරය | දේදුණු ස්ටුඩියෝ, නො. 78, රත්නපුර පාර, නිවිතිගල. | මැක්සු ඇඩ්වටයිසින්, නො. 60 1/1A, ගුඩ්ෂෙඩ් පාර, රත්නපුර. | රත්ගඟ ස්ටුඩියෝ, නො. 287, ගුඩ්ෂෙඩ් පාර, රත්නපුර. |
| අඩි 6x8 ප්‍රමාණයේ බැනර් 3ක් මුද්‍රනය කිරීම සදහා මිල | වරග අඩියක් රු. 170/= මුළු වියදම රු. 8160/= | මුළු වියදම රු. 8400/= | මුළු වියදම රු. 8640/= |

ඉහත මිල ගණන් පරීක්ෂා කිරීමෙන් පසු කමිටුවේ තීරණය වූයේ අවම මිල ගණන් අනුව දේදුණු ස්ටුඩියෝ, නො. 78, රත්නපුර පාර, නිවිතිගල වෙතින මෙම බැනර් තුන මුද්‍රණය කරවා ගැනිම සුදුසු බවයි.

(05) හදිසි යෝජනා-නැත

 (06) මුදල් ප්‍රතිපත්ති කාරක සභා වාර්තාව-2022.07.18 වන දින පැවැත් වූ මුදල් ප්‍රතිපත්ති කාරක සභා වාර්තා සභාවට ඉදිරිපත් කිරීම-

 2022.07.18 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ඉහත සඳහන් මුදල් ප්‍රතිපත්ති කාරක සභා වාර්තා මෙම සභා වාර්තාවේ කොටසක් වශයෙන් පිළිගෙන සභාගත කරන ලදී**.**

(07) ආදායම් ප්‍රගති වාර්තාව -ජූනි 2022

2022.07.18 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ආදායම් ප්‍රගති වාර්තාව- ජූනි 2022 සභා වාර්තාවේ කොටසක් වශයෙන් පිළිගෙන සභාගත කරන ලදී.

(08) ආදායම් හා වියදම් වාර්තාව- ජූනි 2022

 2022.07.18 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ආදායම් හා වියදම් වාර්තාව - ජූනි 2022 වාර්තාව මෙම සභා වාර්තාවේ කොටසක් වශයෙන් පිළිගෙන සභාගත කරන ලදී.

(09) ප්‍රා ස 14 හා ප්‍රා ස 16- ජූනි 2022

2022.07.18 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ප්‍රාස14 සහ ප්‍රාස 16 - ජූනි 2022 වාර්තාව මෙම සභා වාර්තාවේ කොටසක් වශයෙන් පිළිගෙන සභාගත කරන ලදී.

(10) වියදම් විශ්ලේෂණ වාර්තාව - ජූනි 2022

2022.07.18 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති වියදම්

විශ්ලේෂණ වාර්තාව- ජූනි 2022 මෙම සභා වාර්තාවේ කොටසක් වශයෙන් පිළිගෙන සභාගත කරන ලදී.

(11) වෙනත් කාරණා-සභිකයන්ගේ අදහස් දැක්වීම

1. **ගරු මන්ත්‍රී ශාන්ත රත්නායක මහතා**

ඉන්ධන නිකුත් කිරීමේදී මගී බස්රථ වලට කෘෂිකාර්මික කටයුතු වලට ආදී විවිධ ක්ෂේත්‍රයන් සඳහා ඉන්ධන ලබා දීමේ ක්‍රමවේදයන් සකස් කර තිබුණත් මැණික් කර්මාන්තය වෙනුවෙන් එවැනි කිසිදු ක්‍රමවේදයක් සකස් කොට නොමැති බව එතුමා ප්‍රථමයෙන් සඳහන් කරන ලදි.මෙනිසා අපනයන ආදායම ඉහළ මට්ටමක පවත්වා ගැනීමට උපකාරී වන මැණික් ව්‍යාපාරය අකර්මණ්‍ය වෙමින් පවතින බව එතුමා වැඩිදුරටත් සඳහන් කරන ලදි.මැණික් කර්මාන්තය ආශ්‍රිත බොහෝමයක් රැකියා අවස්ථා නිර්මාණය වී ඇති බැවින් එහි අනාගත පැවැත්ම සුරක්ෂිත කිරීම සඳහා කඩිනමින් පියවර ගැනීම කළ යුතු බැවින් මෙම පිළිබඳ වගකිව යුතු පාර්ශව දැනුවත් කරන ලෙස එතුමා ප්‍රකාශ කරන ලදි.

1. **ගරු මන්ත්‍රී ආර් ඒ වසන්ත මහතා**

පාර්ලිමේන්තු සභිකයන්ගේ මනාපයෙන් ජනාධිපතිවරයා තෝරා පත්කර ගැනීම වෙනස්ම ආකාරයේ අළුත් අත්දැකීමක් බව එතුමා ප්‍රථමයෙන් සඳහන් කරන ලදි.මන්ත්‍රීවරුන් සියළු දෙනාටම අන්‍යයතාවයක් ඇති බවත් ඒ වෙනුවෙන් තමා නියෝජනය කරනු ලබන පක්ෂයේ අදහස්,ඉදිරි දැක්ම වෙනුවෙන් වගකීමට බැඳෙන බවත් සඳහන් කරන ලදි.එහෙත් පාර්ලිමේන්තුවේ වැඩබලන ජනාධිපතිවරයා ලෙස කටයුතු කරන රනිල් වික්‍රමසිංහ මහතා විසින් එම කටයුතු දිස්ත්‍රික් මට්ටමින් සංවිධානය කිරීම සඳහා රත්නපුර දිස්ත්‍රික් සංවිධායක ලෙස ගරු ප්‍රේමලාල් ජයසේකර මහතා පත්කර ඇති බවත් එලෙස පොදුජන පෙරමුණ නියෝජනය කරනු ලබන බොහෝ මන්ත්‍රීවරුන් පත් කර ඇති බව රහස් ආරංචි මගින් තහවුරු කර ඇති බවත් ප්‍රකාශ කරන ලදි.ජනාධිපතිවරයා තෝරා ගැනීම සඳහා වන ඡන්ද විමසීමේදී ප්‍රාදේශිය සභාව නියෝජනය කරන මන්ත්‍රීවරුන්ගේ අදහස කුමක් වුවත් තම පක්ෂය නියෝජනය කරන පාර්ලිමේන්තු මන්ත්‍රීවරුන් වෙනස්ම මතයක් දැරිය හැකි බවත් ඒ පිළිබඳව දේශපාලන අවබෝධයකින් කටයුතු කළ යුතු බවත් ගරු මන්ත්‍රීවරුන් වෙත එතුමා ප්‍රකාශ කරන ලදි.

අරගලය නිර්මාණය වුයේ ජනතාව දැඩි පීඩාවට පත්ව සිටි නිසා බවත් දැඩි ක්‍රියාමාර්ග වලින් එය මැඩපැවත්වීමට කටයුතු කරන්නේ නම් එය නිෂ්ඵල ක්‍රියාවක් බවත් වැඩබලන ජනාධිපතිවරයා වත්මන් ජනාධිපතිවරයා ලෙස පත්වීම විසඳුමක් නොවන නිසා ඉදිරියේදීත් අරගලය නොනවතිනු ඇති බව තමා විශ්වාස කරන බවත් සඳහන් කරන ලදි.

කෙසේ වෙතත් පාර්ලිමේන්තුවේ මන්ත්‍රීවරුන් තෝරා පත් කර ගන්නේ ජනතාවගේ ගැටළු වලට විසඳුමක් ලබා දිය නොහැකි නායකයෙක් නම් ඒ වෙනුවෙන් ප්‍රාදේශිය සභා මන්ත්‍රීවරුන් ලෙස වක්‍රාකාරව වගකීමට බැඳෙන බවත් සඳහන් කරමින් තම ප්‍රකාශය අවසන් කරන ලදි.

1. **ගරු මන්ත්‍රී නුවන් බෝඹුවල මහතා**

පසුගිය සභාවේදී තමා විසින් කරන ලද අදහස් දැක්වීමේදී කාර්යාල වේලාව තුළ මගී බස් රථ යෙදවීම සම්බන්ධයෙන් කළ යෝජනාව අදාල අංශ වෙත යොමු කර නොමැති බැවින් ඉදිරි සතිය තුළ එම ලිපිය යොමු කරන ලෙස ප්‍රථමයෙන් සඳහන් කරන ලදි.

පසුගිය රජයේ පාලන කාලයෙන් රට භාර ගන්නා මොහොතේ ආර්ථික වර්ධනය අඩාල වි තිබු බවත් අතිගරු ජනාධිපති ගෝඨාභය රාජපක්ෂ මහතා විසින් සැලසුම් සකස්කොට රජයේ නිලධාරීන්ගේ සහභාගිත්වයෙන් එම සැලසුම් ක්‍රියාත්මක කිරීමට අපේක්ෂා කළත් ලෝකය පුරා පැතිර ගිය කොවිඩ් වසංගතය නිසා අපේක්ෂිත ඉලක්ක කරා ළඟා වීමට නොහැකි වූ බවත් ප්‍රකාශ කරන ලදි.කොවිඩ් වසංගතය හමුවේ විදේශගත ශ්‍රී ලාංකිකයන් මෙරටට ගෙන්වා ගනිමින් නිරෝධායන පහසුකම් සැපයීමටත්,එන්නත්කරණය කඩිනමින් සිදු කිරීමත්,සෞඛ්‍ය ක්ෂේත්‍රයේ පහසුකම් දියුණු කිරීමටත් කටයුතු කරමින් කොවිඩ් ව්‍යාප්තිය පාලනය කරමින් රටේ ජනතාවගේ ජීවිත ආරක්ෂා කිරීමට කටයුතු කිරීම පිළිබඳ ගෞරවට සහ ස්තුතිය පළ කරන බවත් එතුමා ප්‍රකාශ කරන ලදි.එතුමා විසින් සිදුකළ එම කාර්යයන් වෙනුවෙන් විදේශ ආධාර ලැබුණු බවත් සහ ලෝක සෞඛ්‍ය සංවිධානයේ පැසසුමටත් ලක්වු බවත් එතුමා වැඩිදුරටත් සඳහන් කරන ලදි.

තම බලය උපරිමයෙන් භාවිතා කිරීමට හැකියාව තිබියදීත් ප්‍රජාතන්ත්‍රවාදයට ගරු කරමින් ජනතාවගේ හඬට සවන් දී එතුමා තම ධූර කාලය අවසන් වීමට කල්තිබියදීත් තම ධුරය අත්හැරිය බවත් ආරක්ෂයින්,පරිවාර රථ අවමයෙන්ම භාවිතා කළ යහපත් දැක්මක් සහිත නායකයෙක් ලෙස ගෝඨාභය රාජපක්ෂ මහතා හැඳින්විය හැකි බවත් ප්‍රකාශ කරන ලදි.ඒ වෙනුවෙන් එතුමාට කෘතඥ වන බව එතුමා වැඩිදුරටත් සඳහන් කරන ලදි.

අතීතයේ සිටම මෙතෙක් පැවති සියළු අරගල අසාර්ථක වූ බවත් දේශපාලනික වශයෙන් බලය ලබා ගැනීමට නොහැකි වූවන් මෙවැනි ක්‍රම මගින් රාජ්‍ය බලය ලබා ගැනීමට කටයුතු කරන බවත් සඳහන් කරන ලදි.ගෝල්ෆේස් පිටියේ ආරම්භ කළ අරගලයේදීත් ආරම්භය ස්වාධීන වුවත් දැන් වන විට එය බොහෝමයකගේ පටු දේශපාලනික අරමුණු සාක්ෂාත් කර ගැනීම වෙනුවෙන් ක්‍රියාකරන බව එතුමා සඳහන් කරන ලදි.පරාජික මානසිකත්වයෙන් යුතු පිරිස් අරගලය යැයි කියමින් රාජ්‍ය දේපළ හානිකිරීම්,මන්ත්‍රීවරුන් මහමග මරා දැමීමට කටයුතු කළ බවත් ශිෂ්ඨ සම්පන්න මිනිසුන්ගෙන් සැදුම්ලත් නම් අවසාන ප්‍රතිඵලය මෙසේ විය හැකි යැයි සිතුවිල්ලක් පහළ වුයේ නැත්තේ ඇයිද යන්න ගැටළුවක් බවත් සඳහන් කරන ලදි.

අද වන විට අවසන් බලාපොරොත්තුව වනුයේ IMF සහය ලබා ගැනීම බවත් රට තුළ පවතින දේශපාලන ස්ථාවරත්වය,ප්‍රජාතන්ත්‍රවාදය ආරක්ෂා කිරීම,පාඩු ලබන ව්‍යාපාර ලාභ ලැබීම සඳහා වන උපාය මාර්ග ගැනීම පිළිබඳව ඔවුන් දැඩි අවධානනයෙන් පසුවන බවත් ණය මුදල් නිදහස් කරන්නේ ඒ අනුව බවත් එතුමා වැඩි දුරටත් සඳහන් කරන ලදි.රට තුළ ඇති සම්පත් වලින් උපරිම ප්‍රයෝජන ගනිමින් නිවැරදි ආර්ථික දැක්මක් ඇති නායකයෙකුට පමණක් ඉදිරියේ මෙම රට ගොඩනැගිය හැකි බවත් සඳහන් කරන ලදි.ඒ අවස්ථාවේදී රටේ ජනතාව උපරිම කැපවීමෙන් යුතුව කටයුතු කළ යුතු බවත් දකුණු කොරියාව වැනි රටවල් වල ජනතාවගේ කැපවීම නිසා එම රටවල් සංවර්ධිත වී ඇති බවත් ප්‍රකාශ කරන ලදි.එවැනි නායකයෙකු වෙනුවෙන් උපරිම සහයෝගය ලබා දෙන බවත් මේ අවස්ථාවේ රට තුළ පවතින අර්බුදයෙන් ගොඩ ඒම සඳහා ගෞරවාන්විත අයුරින් දේශපාලනය ගැන විමසමින් උපරිම කැපවීමෙන් කටයුතු කළ යුතු බව පවසමින් තම ප්‍රකාශය අවසන් කරන ලදි.

1. **ගරු මන්ත්‍රී සුනිල් සේරසිංහ මහතා**

නිවිතිගල ප්‍රාදේශිය ලේකම් කොට්ඨාශයේ දෙල්වල ප්‍රදේශය තුළ පසුගියදා තමිල්නාඩු ප්‍රාන්තයෙන් ලැබු මානූෂික ආධාර ලෙස ලබා දුන් සහල් බෙදාදීමේදී ඉමහත් අසාධාරණයක් සිදු වූ බව එතුමා ප්‍රථමයෙන් සඳහන් කරන ලදි.සමෘද්ධිලාභීන් වෙත පමණක් ලබාදෙන බව පැවසුවත්එම සහනය මහමෙරක් ලෙස දැනෙන ලැබිය යුතු අයට නොලැබීමත් ආර්ථිකමය ශක්තිමත් අය වෙත එම සහන මළු ලැබී ඇති බවත් එතුමා සඳහන් කරන ලදි.ප්‍රදේශවාසීන් බොහෝමයක් මේ පිළිබඳව දැඩි කනස්සල්ලෙන් පසුවන බවත් සමෘද්ධි නිලදාරිනියගේ අත්තනෝමතික,පක්ෂාපාති හැසිරීම අනුමත කළ නොහැකි බවත් සඳහන් කරන ලදි.ඇලපාත,පැල්මඩුල්ල ,කහවත්ත වැනි ප්‍රාදේශිය ලේකම් කොට්ඨාස වල එම සහනයන් බෙදීම අපක්ෂපාතීව සිදුකර ඇති බවත් ඉදිරියේදී මෙවැනි අසාධාරණකම් නොවීම සඳහා ඒ පිළිබඳව නිවිතිගල ප්‍රාදේශිය ලේකම්තුමා දැනුවත් කිරීම කඩිනමින් කළ යුතු බවත් එතුමා සඳහන් කරන ලදි.

 පසුගිය කාලය පුරාවටම දරුණු ත්‍රස්තවාදයෙන් රට මුදවා ගත් පොලීසිය සහ ත්‍රිවිධ හමුදාව තුළ ජනතාව තුළ දැඩි ප්‍රසාදයක් තිබු බවත් මෑතකදී ඉන්ධන පිරවුම්හල් වලට ඔවුන් රාජකාරී වල යෙදවීම සහ ජනතා අරගල වලට මැදිහත් වීමට සිදු වූ නිසා ජනතාව සහ ආරක්ෂක අංශයන් අතර ගැටුම් නිර්මාණය වී ඇති බවත් ඔවුන්ට සමාජය තුළ තිබු ගෞරවය ගිලිහී ගොස් ඇති බවත් සඳහන් කරන ලදි.ඒ පිළිබඳව තමා දැඩි ලෙස කණගාටු වන බවත් වැඩිදුරටත් සඳහන් කරන ලදි.

අරගලය ඇති වුයේ ජනතාව පෙළඹීකින් නොව දැඩි ආර්ථික පීඩාවට පත්වීම,අත්‍යවශ්‍ය ඖෂධ පවා නොමැති වීම,පොහොර ගැටළුව,ඉන්ධන සීමා වීම නිසා ඔවුන්ගේ පීඩනය ඉක්මවා යාම නිසා බවත් සෞභාග්‍යයේ දැක්ම වචනයකට පමණක් සීමා වී වැරදි උපදේශයන් ක්‍රියාත්මක කිරීම සහ නිසි කළමනාකරණයක් නොමැති නිසා මෙම සියළු අර්බුද නිර්මාණය වූ බවත් එතුමා සඳහන් කරන ලදි.ගරු මන්ත්‍රී නුවන් බෝඹුවල මහතාගේ ප්‍රකාශයට ප්‍රතිපිළිතුරු සපයමින් එතුමා කියා සිටියේ යහපාලන ආණ්ඩුව සමයේ ආර්ථිකමය ශක්තිමත් බවින් යුතු වූ බැවින් පසුගිය පාලන සමයේ මුල් අවධියේ පළාත් සභා,පාර්ලිමේන්තුව අනවශ්‍ය බවත් ජනාධිපතිතුමා,හමුදාපතිතුමා සහ සෞඛ්‍ය අමාත්‍යතුමා සිටීම ප්‍රමාණවත් බව පවසමින් ආයාසයකින් තොරව පාලනය ගෙන යාමට කටයුතු කළ බවයි.

කෙසේවෙතත් රට සෞභාග්‍යයේ දැක්ම කරා ගෙන යා හැකි පාලකයෙක් පත්ව ජනතාව දැනට මුහුණ දී ඇති ගැටළු වලින් මුදවා ගැනීමට හැකිවේවා යැයි ප්‍රාර්ථනා කරමින් සිටළු දෙනාටම තෙරුවන් සරණ ප්‍රාර්ථනා කරමින් තම ප්‍රකාශය අවසන් කරන ලදි.

1. **ගරු මන්ත්‍රී චමින්ද කුමාර මහතා**

ප්‍රාදේශිය සභා මන්ත්‍රීවරුන් විසින් ගර සභාවේදී කරන ලද යෝජනා අදාල පාර්ශව වෙත යොමු කිරීම සිදුකිරීම කළ යුතු බව එතුමා සඳහන් කළ අතර එතුමාගේ යෝජනාව අදාල අංශ වෙත යොමු වී ඇති බව තමා කළ විමසීමේදී දැන ගැනීමට ලැබුණු බවත් සඳහන් කරන ලදි.

වළංකන්ද රක්ෂිතය ආශ්‍රිත ප්‍රදේශයේ ඌරන් මැරීම සඳහා ඩී ඇම් සමන් කුමාර නැමැති අය වීසින් අනවසර විදුලි රැහැන් ඇද ඇති බවත් ඒ නිසා ගම්වාසීන්ට ඖෂධ පැළෑටියක්වත් සොයා ගැනීම සඳහා රක්ෂිතය වෙත ගමන් කිරීම අවදානම් වී ඇති බවත් සඳහන් කරන ලදි.පොලිසිය වෙත මේ බව පැමිණිලි කළද නිසි ප්‍රතිචාරයක් නොලැබුණු බවත් ඒ පිළිබඳව අදාල අංශ කඩිනමින් දැනුවත් කිරීම සුදුසු බවත් සඳහන් කරන ලදි.

ගරු මන්ත්‍රී සුනිල් සේරසිංහ මහතා සඳහන් කළ පරිදි දෙල්වල කොට්ඨාශය තුළ තමිල්නාඩු ප්‍රාන්තයෙන් ලබා දුන් සහනයක් ලෙස සහල් ලබා දීමේදී දැඩි ලෙස අසාධාරණයක් සිදු වූ බවත් අත්‍යවශ්‍ය ලැබිය යුතු පිරිස් වෙත එය නොලැබුණු බවත් සඳහන් කරන ලදි.කොට්ඨාශය නියෝජනය කරන මන්ත්‍රීවරුන් තිදෙනාටම මේ පිළිබඳ ජනතාව දෝෂාරෝපණයන් සිදු කරන බවත් කඩිනමින් මේ සඳහා විමර්ශනයක් සිදුකරමින් විධිමත් ක්‍රමවේදයක් සකස් කරන ලෙස ප්‍රාදේශිය ලේකම්තුමා දැනුවත් කළයුතු බවත් සඳහන් කරන ලදි.

ගඩාෆි වැනි නායකයින් කෘර පාලකයන් වුවත් ඔවුන් ජනතාව වෙනුවෙන් බොහෝ සේවයක් සිදු කර ඇති බවත් ශ්‍රී ලංකාවේ බිහිවු බොහෝ නායකයින් තම සුඛවිහරණය වෙනුවෙන් කටයුතු කළ බවත් අල්පයක් පමණක් තම ධනය ජනසතු කරමින් ජනතාව වෙනුවෙන් සේවය කර ඇති බවත් ප්‍රකාශ කරන ලදි.

ඉදිරියේදී පත්වන නායකයා දුෂණ වලින් තොර නවදැක්මක් සහිත නායකයෙක් වීම සුවහසක් රටේ ජනතාවගේ බලාපොරොත්තුව බවත් එවැනි නායකයෙක් තෝරා පත් කර ගැනීම සඳහා තම පක්ෂයේ සම්මුතිය ලබා දේ යැයි විශ්වාස කරන බවත් සඳහන් කරන ලදි.ඩලස් අලහප්පෙරුම මහතා වත්මන් ජනාධිපතිවරයා ලෙසත් විපක්ෂ නායකතුමා අග්‍රාමාත්‍යතුමා ලෙසත් ජනතා විමුක්ති පෙරමුණේ නායකතුමා අමාත්‍යධුරයක්ද සහිතව බිහිවන ආණ්ඩුවක් තුළින් ජනතාව මුහුණ දී ඇති ගැටළු වලට විසඳුමක් ලබා දිය හැකියැයි තමා විශ්වාස කරන බවත් සඳහන් කරන ලදි.දරුවන්ට යහපත් අනාගතයක් ගොඩනගමින්,ඉන්ධන හා ගෑස් හිඟයකින් තොරව ලබා දෙමින් ඉදිරියේදී කටයුතු කරන්නේ නම් නැවතත් මේ රට වැටී ඇති ආගාධයෙන් නැගී සිටීමට හැකි බවත් සඳහන් කරන ලදි.සියළු දෙනාටම තෙරුවන් සරණ ප්‍රාර්ථනා කරමින් එතුමා තම ප්‍රකාශය අවසන් කරන ලදි.

1. **ගරු මන්ත්‍රී පියසේන පොල්වත්ත මහතා**

ගරු සභාවේ මන්ත්‍රීවරුන් විසින් අදහස් දැක්වීමේදී සැමවිටම පසුගිය රජය විසින් කරන ලද යන්න භාවිතා කිරීම කිසිසේත්ම නොකළ යුතු බවත් මෙසේ සිදු වූ පැවසීම තමා දැඩි ලෙස හෙළා දකින බවත් ගරු මන්ත්‍රී නුවන් බෝඹුවල මහතාගේ ප්‍රකාශයෙත් පසුගිය ආණ්ඩු සමයේ ආර්ථික පරිහානියකින් යුතු රජයක් භාර දුන් බවත් සඳහන් කිරීම පිළිබඳ දැඩි අප්‍රාසයක් පළ කරන බවත් ප්‍රථමයෙන් සඳහන් කරන ලදි.හැටනව ලක්ෂයකගේ මනාපයෙන් පත් වූ ගෝඨාභය රාජපක්ෂ මහතා 19වන ව්‍යවස්ථා සංශෝධනයෙන් පැවරී තිබූ සීමා ඉවත් කරමින් 20 වන ව්‍යවස්ථා සංශෝධනයෙන් ව්‍යාවස්ථායකට වගනොකියන 1978 ව්‍යවස්ථාවටත් වඩා බලතල ඇති ඒකාධිපති නායකත්වයක් ඇරඹි බව එතුමා සඳහන් කරන ලදි.එහිදි තම හිතමිතුරන්ට ආනයන සඳහා බදු සහන ලබා දෙමින් දේශිය ආදායම් අහිමි කළ බවත් අත්තනෝමතික ලෙස රසායනික පොහොර සීමාවන් පනවමින් කෘෂි ආදායම් අහිමි කළ බවත් එතුමා සඳහන් කරන ලදි.අනුවණ උපදේශකයින්ගේ උපදෙස් සහ වැරදි කළමනාකරණය නිසා රට මෙම තත්වයට පත්වු බවත් සඳහන් කරන ලදි.

ඉන්ධන සහ ගෑස් පෝලිම් වල මිනිසුන් මැරී වැටෙන,අළුත උපන් බිළිඳුන් සහ මව්වරුන්ට රෝහලේ සිට නිවෙස් වෙත පැමීණිම සඳහා වාහනයක් සොයා ගැනීමට අපහසු,ළමා හා තරුණ මන්දපෝෂණය ඇති වී ඇති,රටවල් අතරින් දරිද්‍රතාවයෙන් ඉහළ අගයක් ගැණෙන වත්මන් ශ්‍රී ලංකාව නිර්මාණය වුයේ යහපාලන ආණ්ඩු සමයේද නැතහොත් සෞභාග්‍යයේ දැක්ම යටතේද යන්න ප්‍රශනයක් යොමු කරමින් එතුමා කරුණු දක්වන ලදි.කෙසේවෙතත් ඉදිරියේදී යහපත් රටක් බිහිවේ යැයි තමා විශ්වාස කරන බවත් යහපාලන ආණ්ඩුව විවේචනය කරන අයෙක් වේ නම් ඔවුන්ටත් දිට්ඨම්මවේදනීය කර්මය පළ දෙන බවත් සඳහන් කරමින් තම ප්‍රකාශය අවසන් කරන ලදි.

1. **ගරු සභාපති කුලතුංග ලියනගේ මහතාගේ අදහස් දැක්වීම**

ඕනැම අයෙකුගේ යහපත් සහ අයහපත් යන දෙපැත්තක් ඇති බවත් ඕනෑම රජයක් බලයට පත්වන්නේ රටට යහපතක් කිරීමේ අරමුණින් බවත් එතුමා ප්‍රථමයෙන් සඳහන් කරන ලදි.එහෙත් කාලීනව වන විවිධ බාධාවන් නිසා රජයන් සාර්ථක නොවීමට ඉඩ ඇති බවත් සඳහන් කරන ලදි.පැවති කොවිඩ් අර්බුදය නිසා ශ්‍රී ලංකාවේ ආර්ථික පරිහානියක් සිදු වූ බවත් එම අවස්ථාවේ ගෝඨාභට රාජපක්ෂ මහතා දැඩි කැපවීමෙන් යුතුව එය මැඩපැවැත්වීමට කටයුතු කළ යුතු බවයි.

වර්තමානයේ රටේ පැවැත්ම ඉතාමත් අයහපත් මට්ටමක පවතින බවත් වර්තමාන වැඩ බලන ජනාධිපතිවරයාගෙන් වුවත් ඉදිරි නිවැරදි දැක්මක් බලාපොරොත්තු විය නොහැකි බවත් සඳහන් කරන ලදි.හැටනව ලක්ෂයකගේ ඡන්ද බලය ලබාගෙන බලයට පත් වූ ගෝඨාභය රාජපක්ෂ මහතාට තම ධුර කාලය අවසන් වීමටත් ප්‍රථම තනතුර අත්හැරීමට සිදු වූ බවත් එකදු ආසනයක්වත් හිමි කර ගැනීමට අපොහසත් වූ රනිල් වික්‍රමසිංහ මහතා වැඩ බලන ජනාධිපතිවරයා බවට පත්වීම දෛවයෝපගත සිදුවීමක් බවත් එතුමා සඳහන් කරන ලදි.පවතින තත්වය අනුව එතුමා ජනාධිපතිවරයා බවට පත්වීමට බොහෝ ඉඩකඩ ඇති බවත් සඳහන් කරන ලදි.

සහභාගී වු සියළුදෙනාටම තම ස්තුතිය ප්‍රකාශ කරමින් එදින සභාවේ කටයුතු අවසන් කරන ලදි.

ප.ව 12.35ට ගරු සභාවේ කටයුතු අවසන් කරන ලදි.

2022.07.19 වන දින සභා වාර්තාව සභා සම්මත කිරිම.

2022.07.19 වන දිනැති සභා වාර්තාව අඩුපාඩු කිසිවක් වේනම් පෙන්වා දෙන ලෙසත් නොඑසේනම් ලියා ඇති සැටියෙන් සම්මත කිරීම සුදුසු බවත් ගරු සභාපති කුලතුංග ලියනගේ මහතා සභාවට යෝජනා කළ අතර ගරු මන්ත්‍රී චන්දු නිරෝෂන් මහතා විසින් ස්ථිර කරන ලදි.

ඒ අනුව 2022.07.19 දිනැති සභා වාර්තාවේ සංශෝධන කිසිවක් නොතිබූ බැවින් 2022.08.16 වන දින ඉදිරිපත් කරන ලද සභා වාර්තාව යෝජනා ස්ථීරත්වයෙන් සභා සම්මත විය.

 2022 ජූලි මස 19 වන දින සභාපති,

නිවිතිගල ප්‍රාදේශිය සභා කාර්යාලයේදි නිවිතිගලප්‍රාදේශීය සභාව,නිවිතිගල

* සියළු පුනරාවර්තන වියදම් (වැටුප් හා දීමනා, ගමන් වියදම්, අතිකාල, දුරකතන, ජල,විදුලි, පුවත්පත් බිල්පත්, ගොඩනැගිලි අළුත්වැඩියා හා නඩත්තු වියදම්, සංග්‍රහ වියදම් වැනි ගෙවීම්) ගරු සභාපතිතුමාගේ අධිකාරිත්වය යටතේ ගෙවීම් කිරීමටත්,
* රු.300,000.00 දක්වා ගොඩනැගිලි ඉදිකිරීම් සඳහා වන වියදම් හැර අනෙකුත් ප්‍රාග්ධන වියදම්(එනම් මාර්ග සංවර්ධනය, කාර්යාලයීය උපකරණ මිලදී ගැනීම, පුස්තකාල පොත් මිලදී ගැනීම) ගෙවීම් සඳහා සභාවේ ආවරණ අනුමැතියට යටත්ව සභාපතිවරයාට අධිකාරිය පැවරීමටත්,
1. **ගරු මන්ත්‍රී නුවන් බෝඹුවල මහතා**
2. **ගරු මන්ත්‍රී පියසේන පොල්වත්ත මහතා**

ගරු මන්ත්‍රී සුනිල් සේරසිංහ මහතා විසින් කළ ප්‍රකාශය දේශපාලනික පටු අරමුණින් නොකළ බවත් හුදෙක්ම ජනතාවගේ ගැටළු ගැන පමණක් සිතමින් කරන ලද්දක් බව ප්‍රථමයෙන් සඳහන් කරන ලදි.

එන්නත්කරණය අතිසාර්ථකව සිදු කරන ලද බව රජය විසින් ප්‍රකාශ කළත් ප්‍රමුඛතාවය ලබා දියයුත්තේ අවුරුදු 60ට වඩා වැඩි පුද්ගලයන්ට බව සෞඛ්‍ය බලධාරීන් විසින් ප්‍රකාශ කළත් එසේ නොකිරීම නිසා වයස්ගත මරණ අනුපාතය ඉහළ ගොස් ඇතිබවත් ඒ සඳහා රජය වගකිව යුතු බවත් සඳහන් කරන ලදි.

පුරාණ රජවරු විසින් වැව් බැඳි රාජ්‍යයන් වල අක්කර සියදහස් ගණනක් සංවර්ධනය කිරීම කළ බවත් එතුමන්ලා මිනිසුන් විසින් දේවත්වයෙන් පිදු බවත් සඳහන් කරන ලදි

ඒ ප්‍රදේශවල ජීවත් වන ජනතාව අලි ගම්මාන වලට වැදීම,ගොවිතැන් පාළු වීම,පොහොර ගැටළුව වැනි ප්‍රශ්න වලින් පීඩාවට පත්ව ඇති අවස්ථාවක,මුළු රටම කොවිඩ් වසංගතයකින් පෙළෙන අවස්ථාවක පරාක්‍රම සමුද්‍රය වටා ඇවිදින මංතීරු සකස්කිරීමට යෝජනා කිරීම උචිත නොවන බවත් ප්‍රකාශ කරන ලදි.

සියළු කොවිඩ් වසංගත තත්වයන් දුරු වී සියළු දෙනාටම නිදුක් නිරෝගී අනාගතයක් ප්‍රාර්ථනා කරමින් එතුමාගේ ප්‍රකාශ අවසන් කරන ලදි.

1. **ගරු මන්ත්‍රී චමින්ද කුමාර මහතා**

දෙල්වල ග්‍රාමීය රෝහලේ දැනට වෛද්‍යවරුන් දෙදෙනෙකු සේවය කරන නමුත් රාත්‍රී කාලයේදී කිසිදු වෛද්‍යවරයෙකු රෝහලේ රාජකාරී කටයුතු සඳහා නොමැති බවත් එනිසා ගම්වාසීන් දැඩි අපහසුතාවයට පත්ව ඇති බවත් සඳහන් කරන ලදි.එබැවින් ඒ සම්බන්ධව අදාල බලධාරීන් දැනුවත් කරන ලෙස ගරු සභාපතිතුමා වෙත ඉල්ලීමක් කරන ලදි.

දෙල්වල කොට්ඨාසයේ එන්නත්කරණය ක්‍රියාවලිය සාර්ථකව නිමකිරීමට හැකිවීම සම්බන්ධව තමා උද්ධාමයට පත්වන බව සඳහන් කරන ලදි.නමුත් ගරු මන්ත්‍රී සුනිල් සේරසිංහ මහතා විසින් සඳහන් කළ කරුණට පිළිතුරු වශයෙන් ප්‍රකාශ කර සිටියේ දෙල්වල ග්‍රාම නිලධාරීතුමියට ගරු මන්ත්‍රිනි ඉනෝකා ප්‍රියදර්ශනී මහත්මිය විසින් එන්නත්කරණ ක්‍රියාවලිය අතරතුර යම් දේශපාලනික බලපෑමක් සිදුකළ බවත්ය.එබැවින් ඒ සම්බන්ධ විධිමත් පරීක්ෂණයක් සිදුකළ යුතු බවත් සඳහන් කරන ලදි.

එමෙන්ම රම්‍ය සහන පදනම යටතේ දෙල්වල කොට්ඨාසයේ නිරෝධායනය වන පවුල් සඳහා සහනමළු බෙදාදීමට කටයුතු කළ ගරු හිටපු පළාත්සභා මන්ත්‍රී රම්‍ය කුමාර වීරසිංහ මැතිතුමාට තම ගෞරවණිය ස්තුතිය පළ කරන බවත් ප්‍රකාශ කරන ලදි.

දෙල්වල කොට්ඨාසය තුළ එන්නත්කරණයේදී සිදුවූ අසාධාරණය සම්බන්ධයෙන් ගරු මන්ත්‍රීතුමියගේ නම සඳහන් කිරීම සම්බන්ධයෙන් විරෝධය දැක්වූ ගරු උප සභාපතිතුමාට තම ප්‍රකාශය තුළින් යම් සිත්තැවුලක් වූයේ නම් ඒ පිළිබඳව සමාව අයැද සිටින බවත් ප්‍රකාශ කරන ලදි.

සියළු දෙනාටම නිදුක් නිරෝගී සුවය ප්‍රාර්ථනා කරමින් තම ප්‍රකාශය අවසන් කරන ලදි.

1. **ගරු මන්ත්‍රී ආර් ඒ වසන්ත මහතා**

ගරු මන්ත්‍රී චමින්ද කුමාර මහතාගේ ප්‍රකාශයේදී සඳහන් කරන ලදි දෙල්වල කොට්ඨසයේ එන්නත්කරණ වැඩසටහනේදී සිදු වූවා යැයි කියන දේශපාලනික බලපෑමට අදාල මන්ත්‍රීතුමියගේ නම සඳහන් කිරීම සදාචාර සම්පන්න නොවන බව පැවසුවත් එසේ ක්‍රියාවන් සිදුකිරීම සදාචාර සම්පන්න නොවන බවත් ප්‍රකාශ කරන ලදි.

නිවිතිගල ප්‍රාදේශිය සභාවේ සේවයේ නියුතුව සිටියදී හදසි හෘදයාබාධයකින් අප අතරිවන් වෙන් වු කාර්මික නිලධාරීතුමියගේ අභාවය වෙනුවෙන් ඉමහත් කණගාටුව ප්‍රකාශ කරන අතර එවැනි දිගුකාලීන අසනීප ඇති නිලධාරීන් බොහෝ වගකීම් සහිත රාජකාරී කටයුතු වල නියැලීම පිළිබඳ දෙවරක් සිතා බැලිය යුතු බව ප්‍රකාශ කරන ලදි.

ගියවර සභාවාර්තාවේ අදහස් දැක්වීමේ සඳහන් වී ඇති පරිදි ගුරු වර්ජනය නිසා කොවිඩ් සීඝ්‍ර ව්‍යාප්තියක් සිදු වූ බවත් ඒ සඳහා ජනතා විමුක්ති පෙරමුණේ මැදිහත් වීමක්ද තිබූ බවත් සඳහන් වී ඇති බව තමා දුටු බව ප්‍රකාශ කරන ලදි.නමුත් කොවිඩ් ව්‍යාප්තිය පාලනය කර එට විවෘත කර ඇති බව රජය විසින් ප්‍රකාශයට පත්කර ඇති අවස්ථාවක ගුරු වර්ජනය සිදු කළ බවත් කොවිඩ් ආසාදිතව ගුරුවරුන් ජීවිතක්ෂට පත්ව ඇති බව දැක්වෙන විස්තර සමාජ මාධ්‍ය වල අසත්‍ය ප්‍රචාරණයන් විවිධ වූ විවිධ මඩ බලකා පාර්ශව මගින් පැතිරවූ බවත් සඳහන් කරන ලදි.එබැවින් දේශපාලනික අසමත්වීම් මත ගුරු වැටුප් තීරණය නොකළ යුතු බවත් එතුමා වැඩිදුරටත් ප්‍රකාශ කරන ලදි.

පදනම් විරහිත කරුණු පදනම් කරගෙන අසත්‍ය පුරාජේරු පවසමින් රට තවත් අගාධයට පත් නොකළ යුතු බවත් රටේ උද්ගත වී ඩොලර් හිඟය හමුවේ අවශ්‍ය ඖෂධ,අත්‍යාවශ්‍ය භාණ්ඩ ආනයනය ගැටළුවක්ව පවතින බවත් ඒ සඳහා විසඳුම් සෙවීමට රජය යොමු විය යුතු බවත් සඳහන් කරන ලදි.

පවතින කොවිඩ් තත්වය හමුවේ සෞඛ්‍ය සේවාවන් සඳහා විශාල පිරිවැයක් දැරීමට සිදුව ඇති පසුබිමක දේශපාලකයින්ට මිලියන ගණනින් වංචා කිරීමට ඉඩ සැලසීම යෝග්‍ය නොවන බවත් ප්‍රකාශ කරන ලදි.

ගරු මන්ත්‍රී පියසේන පොල්වත්ත මහතාගේ ප්‍රකාශයේ සඳහන් වූ පරිදි අලිමිනිස් ගැටුමින් ජනතාව පීඩාවට පත්ව ඇති බවත් එසේ වීමට හේතු සඳහන් කරමින් කියා සිටියේ අලිමංකඩ වසා දමමින් ගම් උදාන ඇතිකළ බවත් අලිඇතුන් පුනරුත්ථාපනය සඳහා වෙන්කරන ලද අක්කර 25000ක තිස්සමහාරාමයේ භූමීය පෞද්ගලික සමාගම් වලට කෙසෙල් වගාකිරීමට ඉඩ හැරීම තුළින් එවැනි දේ සිදුවූ බවය.

රටේ මේ ඇති වී ඇති වසංගතය ඉක්මනින් දුරු වී රටේ ජනතාවගේ සුභසිද්ධිය උදෙසා නිවැරදි තීන්දු තීරණ ගැනීමට පවතින රජයට ශක්තිය ධෛර්‍යය ලැබේ වේවා යැයි ප්‍රාර්ථනා කරමින් තම ප්‍රකාශය අවසන් කරන ලදි.

1. **ගරු මන්ත්‍රී සුරේෂ් කාන්ත් මහතා**

නිවිතිගල ප්‍රාදේශිය සභාවේ කාර්මික නිලධාරීතුමියගේ හදිසි අභාවය වෙනුවෙන් තමාට සහභාගී වීමට නොහැකි වූ බවත් තම බලවත් ශෝකය ප්‍රකාශ කරමින් එතුමා තම අදහස් දැක්වීම ආරම්භ කරන ලදි.

රජයේ දේශපාලකයෙන් මාධ්‍ය්‍යට ප්‍රකාශ කළ කරුණක් මතුකරමින් එතුමා කියා සිටියේ ගුරුවර්ජනය ශ්‍රී ලංකා පොදුජන පෙරමුණේ නිර්මාණයක් බව සැකසහිත බව තමාට හැඟෙන බවත් ප්‍රකාශ කරන ලදි.

කොවිඩ් නිසා නිරෝධායනයට ලක්වන පවුල් වෙනුවෙන් ලබා දෙන සහන මළු අඩුආදායම්ලාභී පවුල් සඳහා ලබාදීමේ නව චක්‍රලේඛයක් නිකුත් කර ඇති අතර එනිසා වතුජනතාවට ඒ ලබාදුන් සහනයත් දැනට නොලැබෙන බව සඳහන් කරන ලදි.වතු පවුල් වල ජනතාවගේ ජීවිකාව පිළිබඳව මෙවැනි තීන්දු තීරණ ගන්නවාදැයි දෙවරක් සිතා බැලිය යුතු බවත් වතු ආශ්‍රිත රැකියා වලට දෛනිකව වාර්තා කළහොත් පමණක් ඔවුන්ට හිමි මාසික වැටුපට හිමිකම් ලබන අතර එසේ නොමැති අවස්ථාවක ඔවුන්ගේ ආදායම අහිමි වී යන බවත් සදහන් කරන ලදි.එසේ තිබියදී ඔවුන්ට සහන මළු සඳහා හිමිකම් නොලබන්නේ මන්දැයි එතුමා විසින් ප්‍රශ්නයක් නගන ලදි.

රජවේ නිලධාරීන්ට චෝදනා කිරීමට තමා මැලි වුවත් රුපියල් දෙදහසේ දීමනාව ලබා දීමේදී දුරකතන මගින් විමසා පවුල් පසුබිම ගැන නිසි අවබෝධයක් නොමැතිව තීන්දු තීරණ ලබාගැනීම පිළිබඳ තමාගේ ප්‍රසාදයක් නොමැති බවත් රුපියල් දෙදහසේ දීමනාව බෙදී යාම විනිවිදබවකින් තොරව සිදුවන බවත් ඒ සම්බන්ධව අදාල බලධාරීන් දැනුවත් කරන ලෙසත් පවසමින් තම ප්‍රකාශය අවසන් කරන ලදි.

1. **ගරු සභාපති කුලතුංග ලියනගේ මහතා**

කෙටිකාලයක් නිවිතිගල ප්‍රාදේශිය සභාවේ සේවයේ නියුතුව සිටියදී හදිසියේ අප අතරින් වෙන් වූ කාර්මික නිලධාරීතුමියගේ පවුලේ සාමාජිකයන් වෙත තමා ඇතුළු මන්ත්‍රී මණ්ඩලයේ බලවත් කණගාටුව ප්‍රකාශ කරන බවත් ප්‍රකාශ කරන ලදි.

ගරු මන්ත්‍රී සුරංග ප්‍රභාත් කුමාර මහතාගේ යෝජනාවකට අනුව ගඟුල්විටිය ප්‍රදේශයේ පදිංචි ජපන් ශිෂ්‍යත්වයක් හිමි කරගත් දැරියක් සඳහා ලැප්ටොප් පරිඝනකයක් ලබා දීම සඳහා ඉල්ලීමක් ඉදිරිපත් වුවත් සභා අරමුදල් මගින් රුපියල් විසිපන්දහසක මුදලක් පමණක් ඇයට ලබා දීමට අනුමැතිය ලබා දීම සඳහා ගරු ආණ්ඩුකාරතුමා වෙත ඉදිරිපත් කළ අතර එහිදි එතුමාගේ කාරුණික අවධානය මේ සඳහා යොමුකොට ඇය වෙත රුපියල් එක්ලක්ෂ අනුදහසක් පමණ වටිනා DELL වර්ගයේ ලැප්ටොප් පරිඝනයක් ලබා දීමට කටයුතු කිරීම පිළිබඳ එතුමා වෙත තමා ඇතුළු ගරු සභාවේ ගෞරවණීය ස්තුතිය පිරිනමන බව සඳහන් කරන ලදි.

කොවිඩ් වසංගතය හමුවේ ග්‍රාමීය ජනතාවගේ ගැටළු වෙනුවෙන් තම උපරිම කැපවීමෙන් කටයුතු කරන ලෙස ගරු මන්ත්‍රීවරුන්ගෙන් ඉල්ලීමක් කරන ලදි.

වර්ෂ 1977ට පෙර ශ්‍රීලංකාව තුළ දේශීයව ටයර්,තුනී ලෑලි,පේෂකර්ම කර්මාන්ත වලින් ස්වයංපෝෂිතව පැවතුණද 1977 විවෘත ආර්ථිකයෙන් පසු ඒ සියළු කර්මාන්ත පරිහානියට පත් වූ බවත් හිටපු ගරු ජනාධිපති ආර් ප්‍රේමදාස මහතාගේ සංකල්පයකට අනුව බිහිවූ ඇඟළුම් කර්මාන්තශාලා වලින් දැනටත් රටේ ආර්ථිකයට සලසන සේවය පිළිබඳ තමාගේ ප්‍රසාදය හිමිවන බවත් ප්‍රකාශ කරන ලදි.

ශ්‍රී ලංකාව තුළ 67% ටත් වඩා වැඩි ප්‍රමාණයකට දැනටමත් එන්නත් මාත්‍රා දෙකම ලබාදී අවසන් බවත් ඉදිරියේදී රටේ කටයුතු යථා අයුරින් පවත්වාගෙන යාමට හැකිවේ යැයිද ප්‍රකාශ කරන ලදි.

පවතින දේශපාලන පසුබිම හමුවේ ඉදිරි අනාගතයේදී රටට සේවයක් කිරීමට හැකි දේශපාලන පක්ෂයක් හෝ ජනතාවගේ සුභසිද්ධිය වෙනුවෙන් කටයුතු කරන නායකයින් බිහිවීම අස්ථීර නොවන බවත් ප්‍රාදේශිය දේශපාලකයින් ලෙස තමාට හැකි පමණින් ජනතාවට සේවය කිරීමට කටයුතු කළ යුතු බවත් ප්‍රකාශ කරන ලදි.

ගරු සභාවට සහභාගී වු සියළු දෙනාටම තම ස්තූතිය ප්‍රකාශ කරමින් එදිනට නියමිත සභාවේ කටයුතු අවසන් බව දන්වන ලදි.

ප.ව 12.30ට ගරු සභාවේ කටයුතු අවසන් කරන ලදි.

2021.09.21 වන දිනැති ඉහත සභා වාර්තාවේ සංශෝධන කිසිවක් නොතිබූ බැවින් 2021.10.21 වන දින පැවැත්වූ මාසික සභා රැස්වීමේදී ගරු මන්ත්‍රීවරුන්ගේ හා මන්ත්‍රීතුමියන්ගේ ස්ථිරත්වයෙන් සභා සම්මත විය.

 2021 සැප්තැම්බර් මස 21 වන දින සභාපති,

 නිවිතිගල ප්‍රාදේශිය සභා කාර්යාලයේදි නිවිතිගලප්‍රාදේශීය සභාව,නිවිතිගල